میمون بن نجیب الواسطی

میمون بن نجیب الواسطی گیارہویں صدی عیسوی کے ایک نامور مسلم ماہرِ فلکیات، ریاضی دان اور طبیب تھے جن کا تعلق سلجوقی دور کے ممتاز علمی حلقوں سے تھا۔ وہ سلطان ملک شاہ سلجوقی کے عہد میں قائم کردہ رصد خانے کی مجلسِ حکماء کے رکن اور عمر خیام کے معاصر تھے۔

 خاندانی پس منظر اور ولادت 
ان کا خاندان اصلاً عراق کے شہر واسط سے تعلق رکھتا تھا، اسی نسبت سے انھیں الواسطی کہا جاتا ہے تاہم ان کی پیدائش خوزمین میں ہوئی اور زندگی کا بڑا حصہ ہرات  میں علمی سرگرمیوں میں بسر کیا۔نزہة الارواح وروضة الافراح (تاریخ الحکماء)، شہرزوری، ص 41 ان کی تاریخِ پیدائش اور وفات کے درست سنین معلوم نہیں ہیں، البتہ ان کے عہدِ شباب اور علمی سرگرمیوں کا زمانہ پانچویں صدی ہجری  متعین ہے۔

 علمی خدمات اور رصد ملک شاہی 
میمون بن نجیب الواسطی کی شہرت کا سب سے بڑا حوالہ ان کی ریاضیاتی اور ہیئت دانی کی مہارت ہے۔ 467 ہجری میں جب سلجوقی سلطان ملک شاہ اول نے اصفہان میں ایک عظیم الشان رصد خانہ قائم کیا تو اس نے اس دور کے چنیدہ ماہرینِ فن کو جمع کیا۔مورخین کے مطابق اس رصد خانے میں کام کرنے والے ہیئت دانوں کی تعداد آٹھ تھی جن میں میمون بن نجیب الواسطی ایک کلیدی رکن تھے۔ اس مجلس میں ان کے ہمراہ درج ذیل حکماء شامل تھے:
 عمر خیام
 ابو المظفر الاسفزاری
 عبد الرحمن خازن
 ابو العباس لوکری
 محمد بن احمد معموری
 ابو الفتح کوشک اور محمد خازن۔

ابن اثیر نے اپنی تاریخ میں صراحت کے ساتھ میمون بن نجیب کا ذکر ان ماہرین میں کیا ہے جنھوں نے تقویم جلالی کی تشکیل میں حصہ لیا۔الکامل فی التاریخ، ابن اثیر، جلد 10، ص 67 

 طب اور فلسفہ 
ریاضی اور ہیئت کے علاوہ وہ طب اور فلسفہ و حکمت کے بھی امام تھے۔ ان کے حافظے کا یہ عالم تھا کہ انھوں نے ابن سینا کی مشہورِ زمانہ کتاب الشفا کے منطقیات، الہیات اور طبیعیات کے حصوں کو حفظ کر رکھا تھا۔ ان کی طبی مہارت کی وجہ سے حکام وقت ان سے علاج کے خواہش مند رہتے تھے۔

 سیرت و کردار 
میمون بن نجیب ایک نہایت خود دار اور قناعت پسند انسان تھے۔ وہ دنیاوی جاہ و منصب اور امرا کی صحبت سے گریز کرتے تھے۔ ان کی زندگی کا ایک دلچسپ واقعہ ہرات کے گورنر شرف الدین ظہیر الملک علی بن الحسن السیقی سے متعلق ہے جو ان کی گفتگو سننے کا بے حد مشتاق تھا۔ میمون کی خود داری کی وجہ سے اسے ملاقات کا موقع نہیں ملتا تھا، چنانچہ وہ ایک عجیب تدبیر اختیار کرتا، جس کا حال حکمائے اسلام کتاب کے دوسرے حصے میں یوں درج ہے۔

 علمی مقام 
قدیم تذکرہ نگاروں نے انھیں ان کے عہد کے ان گنے چنے ریاضی دانوں میں شمار کیا ہے جنھوں نے قدیم یونانی ریاضی کو آگے بڑھایا اور اسلامی دورِ زریں میں سائنسی مشاہدات کو نئی جہت عطا کی۔

 حوالہ جات 

زمرہ:پانچویں صدی ہجری کے مسلمان فضلہ
زمرہ:گیارہویں صدی کے ریاضی دان
زمرہ:سلجوقی دور کے ماہرین فلکیات
زمرہ:مسلم ماہرین فلکیات
زمرہ:عراقی ریاضی دان